《即事》
宋代·洪朋

今日惨不乐，念此岁云徂。侧聆丝竹音，令我忧思舒。

壶觞幸未空，斟酌相与娱。始玩百草花，今复万木枯。

且为一笑地，千古共丘墟。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。